钦定古今图书集成/明伦汇编/家范典/第085卷 > 《思文八章》〈有引〉前人
## 钦定古今图书集成/明伦汇编/家范典/第085卷 > 《思文八章》〈有引〉前人

《思文》，美祁阳也。祁阳能明其德，刑于寡妻，以至于家邦，无思不服。亦赖贤妃贞女以成其内教，故作是诗焉。

思文祁阳，祁阳克峻。天锡纯嘏，宣兹义问。德音既烈，
海外有奋。既奋斯音，祗敬厥德。昭治其家，覃及邦国。
永肇仪刑，俾民惟则。

文王在上。“太姒思齐。鲁侯克昌。亦赖令妻。鉴神有顾。
𬞟蘩在斯。《祁阳》在天。作之伉俪。”

有虞之胄，实惟有姚。颖艳玉秀，华茂桃夭。居显祗明，
在灵格幽。清尘熠烁，淑心绸缪。爰及祁阳，惟德之周。
其德伊何？和贞虔告。师氏履素，言谋虑度。钟鼓思乐，
靖端夙效。考休攸嫔，来嫁于顾。

羔羊执贽。玉帛有辉。百两集止。之子于归。宗姻风从娣侄云回。祁阳顾之。焕其盈闱。

既曰“归止，式扬好音。言观河洲，有集于林。思乐《葛藟》，
薄采其蕈。疾彼攸遂”，乃孚惠心。

惠心既孚，有恪中馈。敦此众斯，永锡嗣类。载延窈窕，
用和寤寐。神之听之，永祚来尔。

昔周之隆，有任、有姒。内刑圣教，外崇多士。今我淑人，
实亮君子。亹亹翼翼，亦继斯祉。宜尔子孙，福禄盈止。